การดูแลประจำวันที่จะช่วยให้ผมหนาขึ้น ปรับเปลี่ยนไลฟ์สไตล์เพื่อให้ผมหนาขึ้น วิธีอื่นๆ ที่ทำให้ผมหนา
บางครั้งตัวการที่แท้จริงที่ทำให้ผมร่วงก็คือแชมพูที่คุณใช้ทุกวัน แชมพู ครีมนวด หรืออุปกรณ์จัดแต่งทรงผม มักจะมีสารเคมีที่ทำให้ผมอ่อนแอ ทำให้แห้ง หรือทำให้ร่วงง่ายกว่าเส้นผมที่มีสุขภาพดี คุณสามารถทำให้สุขภาพของเส้นผมดีขึ้นทันทีด้วยการเปลี่ยนสิ่งของต่อไปนี้ที่อยู่ในห้องน้ำของคุณ  เปลี่ยนแชมพูที่มีซัลเฟตเป็นแชมพูที่ไม่มีซัลเฟต ซัลเฟตนั้นเป็นสารทำความสะอาดที่รุนแรงซึ่งมันจะล้างน้ำมันเกาะที่เส้นผมได้ดี ปัญหาก็คือหากไม่มีน้ำมันธรรมชาติที่เส้นผมแล้ว ผมก็จะเสียและหลุดร่วงได้ง่าย ให้เลือกแชมพูที่ทำมาจากน้ำมันและสารทำความสะอาดจาดธรรมชาติ ซึ่งจะไม่รุนแรงเกินไปต่อเส้นผมของคุณ เปลี่ยนครีมนวดสูตรทั่วไปเป็นครีมนวดแบบอื่นที่ทำมาจากวัตถุดิบธรรมชาติ ครีมนวดนั้นอาจจะมีซัลเฟตด้วยเหมือนกันและมันก็อาจจะมีสารเคมีอื่นๆ ที่รุนแรงกับเส้นผม ให้เปลี่ยนครีมนวดเป็นครีมนวดอย่างอื่นที่ทำมาจากน้ำมันมะพร้าว ว่านหางจระเข้ หรือจะเป็นครีมนวดธรรมชาติแบบอื่นๆ คุณอาจจะลอง  ใช้น้ำส้มสายชูหมักจากแอปเปิ้ลแทน มันจะช่วยให้ผมนิ่ม มีน้ำหนัก และเงางาม เลิกใช้สเปรย์ผม เจล และน้ำมันใส่ผมที่มีสารเคมีเยอะ อย่างที่กล่าวไป การใส่ผลิตภัณฑ์เหล่านี้จะเป็นการทำร้ายเส้นผมเรื่อยๆ ให้ใช้น้อยๆ หรือเปลี่ยนเป็นผลิตภัณฑ์สำหรับผมที่มีวัตถุดิบธรรมชาติ อุปกรณ์จัดแต่งทรงผมอย่างไดร์เป่าผม ที่หนีบผม และที่ม้วนผม นั้นรุนแรงต่อเส้นผมมาก ให้ใช้แต่น้อยหรือเลิกใช้ทั้งหมด หากคุณจะต้องหนีบผมหรือม้วนผมจริงๆ ให้ลองวิธีหนีบผมโดยไม่ใช้ความร้อนหรือใช้ที่ม้วนผมฟองน้ำแทน การฟอกสี ทำไฮไลท์ หรือทำสีผม จะทำให้ผมร่วงหรือทำให้แห้งและเปราะบาง การยืดผมหรือดัดผมถาวรนั้นทำให้ผมเสียมากๆ ลองยอมรับสีผมและสภาพเส้นผมของคุณเองเพื่อการเติบโตของเส้นผมและปกป้องสุขภาพของเส้นผม การเล็มผมจะเป็นการนำเอาผมที่ไม่มีชีวิตชีวา หรือปลายผมที่เสียออกไป และทำให้ผมของคุณมีวอลลุ่มและดูมีชีวิตชีวา การตัดให้สั้นลงหรือตัดเป็นเลเยอร์ก็จะทำให้ผมของคุณดูหนาขึ้นมากกว่าผมยาวๆ ที่ไม่ได้เล็ม หากคุณทานอาหารที่ไม่มีสารอาหารที่สำคัญ มันจะแสดงผ่านสภาพผมและวอลลุ่ม ผมที่หนาและมีวอลลุ่มนั้นจะขึ้นอยู่กับการทานอาหารที่ดีต่อสุขภาพที่อุดมด้วยวิตามินและแร่ธาตุที่จะทำให้ผมขึ้นและแข็งแรง  ทานโปรตีนเยอะๆ โปรตีนจะทำให้ผมหนาและเงางาม ขอให้แน่ใจว่าคุณทานโปรตีนอย่างเพียงพอโดยการทานปลา เนื้อไม่ติดมัน ถั่ว และไข่ ทานกรดไขมันโอเมก้า 3 กรดไขมันที่มีประโยชน์นี้จะช่วยเร่งให้ผมขึ้น ลองทานปลาซาร์ดีน วอลนัท อะโวคาโด้ และเมล็ดฟักทอง ทานผักโขมและผักใบเขียวก็จะทำให้คุณได้รับวิตามินซีอย่างเพียงพอ ทานวิตามิน. โดยเฉพาะวิตามินเตรียมตั้งครรภ์ (Prenatal vitamins) นั้นมีส่วนประกอบที่จะช่วยให้ผมหนาได้ การทำกิจกรรมในแต่ละวันที่คุณไม่เคยคิดนั้นอาจจะเป็นสาเหตุที่ทำให้ผมของคุณเปราะและบาง ลองทำตามวิธีต่อไปนี้เพื่อปกป้องเส้นผมจากปัจจัยภายนอก  ปกป้องผมจาดแสงแดด การเผชิญกับแสงแดดโดยตรงนั้นจะทำร้ายผมเหมือนกับที่ทำร้ายผิว หากคุณต้องไปอยู่กลางแดดบ่อยๆ ให้เริ่มสวมหมวกหรือผ้าคลุมเพื่อปกป้องเส้นผม ปกป้องผมจากมลภาวะ คุณจะต้องเดินทางตอนเช้าที่จำเป็นต้องเดินใกล้ๆ บริเวณที่รถหนาแน่นหรือไม่? มลภาวะจากรถยนต์ รถโดยสาร และพาหนะอื่นๆ จะทำให้ผมแห้ง ลองสวมหมวกเมื่อคุณอยู่ในพื้นที่ที่มีจราจรหนาแน่น อย่าให้ผมโดนคลอรีน คลอรีนในสระว่ายน้ำนั้นเป็นสาเหตุทั่วไปที่ทำให้ผมแห้งและเสีย เมื่อผมต้องโดนคลอรีนไปเรื่อยๆ มันก็จะทำให้ผมบางลง ให้สวมหมวกว่ายน้ำเมื่อลงสระ แต่ถ้าไม่ได้สวม ก็ต้องแน่ใจว่าล้างคลอรีนออกทันทีที่ขึ้นสระ ความเครียดจากงาน ปัญหาครอบครัว และปัจจัยมากมายนั้นจะส่งผลต่อร่างกายและแสดงผ่านอาการผมร่วง การตระหนักถึงปัญหาจะช่วยให้คุณคิดถึงวิธีขจัดปัญหาที่เป็นสาเหตุที่ทำให้ผมบาง  หากเป็นไปได้ ให้ขจัดความเครียดออกไปหรือจัดการกับมันโดยใช้วิธีดีๆ เช่น นั่งสมาธิ ออกกำลังกาย และนอนเยอะๆ การรู้ว่าผมบางนั้นอาจจะเป็นสาเหตุที่ทำให้คุณเครียดเสียเอง บรรเทาความกังวลของคุณด้วยการใช้เทคนิคใหม่ๆ ในการช่วยให้ผมขึ้นหนา เช่น ใช้ผลิตภัณฑ์จากธรรมชาติ หลีกเลี่ยงทรีตเมนต์ที่มีสารเคมี และทานอาหารที่มีคุณค่า ร้านขายสินค้าความงามนั้นจะขายเซรั่ม ขี้ผึ้ง และผลิตภัณฑ์อื่นๆ หลากหลายอย่างที่ช่วยให้ผมหนาขึ้น ให้เลือกผลิตภัณฑ์ที่เหมาะกับคุณ  ใช้แชมพูที่เร่งให้ผมขึ้นแทนแชมพูธรรมดาที่มีสารที่ช่วยให้ผมขึ้น ผลิตภัณฑ์อย่าง Rogaine สามารถใช้ที่ศีรษะได้หลายช่วง หลังจากนั้นก็จะมีผมขึ้นใหม่ การเพิ่มวอลลุ่มให้เส้นผมนั้นสามารถทำได้ง่ายๆ แค่ไปที่ร้านเสริมสวยและจ่ายเงิน การต่อผม ถักผม และใช้คลิป นั้นก็เป็นตัวเลือกที่ได้ผลดีในการทำให้ผมดูหนาขึ้นโดยไม่ต้องรอ การปลูกผมจะเกี่ยวกับการผ่าตัดย้ายเซลล์ผมไปปลูกตรงบริเวณที่บางหรือล้าน วิธีนี้มักจะมีราคาแพงแต่มันค่อนข้างได้ผลดี ลองศึกษาวิธีนี้และพูดคุยกับแพทย์เพื่อตัดสินใจว่าการปลูกผมนั้นเป็นวิธีที่เหมาะกับคุณหรือไม่
เลือกผลิตภัณฑ์สำหรับเส้นผมที่ไม่มีสารเคมี. หยุดใช้ความร้อน. ปล่อยให้ผมมีสภาพตามแบบธรรมชาติ. เล็มผมเป็นประจำ. ทานอาหารที่มีคุณค่าทางสารอาหาร. ปกป้องเส้นผมจากการถูกทำร้ายโดยสภาวะแวดล้อม. คลายความเครียด. ลองใช้ผลิตภัณฑ์ที่ทำให้ผมหนา. ต่อผมหรือถักผม. เลือกการปลูกผม.
https://www.wikihow.com/Thicken-Your-Hair https://www.wikihow.com/Thicken-Your-Hair https://www.wikihow.com/Thicken-Your-Hair
Using Everyday Care to Promote Thicker Hair Making Lifestyle Changes to Help Hair Grow Thicker Trying Treatment Options for Getting Thick Hair